**Mor clipele, iubito...**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mor clipele, iubito și noi în rând cu ele,

Murim pentru-a renaște mereu îndrăgostiți;

Cu fiece secundă culegem praf de stele

Pentr-o iubire care, ne face fericiți.

Mor clipele, iubito, dar cine să le plângă

Când mor de fericire cu rostul împlinit,

O viață de iubire, nu poate să ajungă

Ca să percepi că timpul este un bun finit.

Mor clipele iubito, dar lasă-n urmă anii,

De împliniri și vise care s-au perindat,

Alăturea de tine nu-mi pasă de litanii,

Căci Universul nostru este nemăsurat!